rejauldu/bengali-wikipedia huggingface dataset:
জর্জ জোসেফ স্টিগ্‌লার () (১৭ই জানুয়ারি, ১৯১১ - ১লা ডিসেম্বর, ১৯৯১) একজন মার্কিন অর্থনীতিবিদ। তিনি ১৯৮২ সালে অর্থনীতিতে নোবেল পুরস্কার লাভ করেন।    জীবনী  স্টিগ্‌লার জার্মান বংশোদ্ভূত ছিলেন এবং শৈশবে জার্মান ভাষায় কথা বলতেন। তিনি ওয়াশিংটন বিশ্ববিদ্যালয় থেকে ১৯৩১ সালে বিএ ডিগ্রি অর্জন করেন। তিনি এমবিএ ডিগ্রি অর্জন করেন নর্থওয়েস্টার্ন বিশ্ববিদ্যালয় থেকে ১৯৩২ সালে। তিনি শিকাগো বিশ্ববিদ্যালয় থেকে ১৯৩৮ সালে পিএইচডি ডিগ্রি অর্জন করেন।   তথ্যসূত্র    বহিঃসংযোগ   Biographical Memoir: George Joseph Stigler  by his friend and colleague Milton Friedman  Biography of George Stigler  George Stigler's seminal studies of industrial structures, functioning of markets and causes and effects of public regulation.  IDEAS/RePEc  বিষয়শ্রেণী:১৯১১-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:মার্কিন অর্থনীতিবিদ বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন যুক্তরাষ্ট্রের রক্ষনশীলতাবাদ বিষয়শ্রেণী:অর্থনৈতিক চিন্তাধারা ঐতিহাসিক বিষয়শ্রেণী:মোন্ট পেলেরিন সোসাইটির সদস্য বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:ব্রাউন বিশ্ববিদ্যালয়ের শিক্ষক বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:নর্থওয়েস্টার্ন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ওয়াশিংটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:কলাম্বিয়া বিশ্ববিদ্যালয়ের অনুষদ বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:হাঙ্গেরীয় বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন ইতিহাসবিদ বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:মার্কিন ফিলোসফিক্যাল সোসাইটির সদস্য
থাম্ব|সোশ্যালিস্ট রিফাউন্ডেশন পার্টির একটি আন্দোলনের স্থিরচিত্র। সোশ্যালিস্ট রিফাউন্ডেশন পার্টি (, এসওয়াইকেপি) হল তুরস্কের একটি সমাজতান্ত্রিক নারীবাদী রাজনৈতিক দল। এটি ২০১৩ সালের ২৪ জুন বাম দলের বিরোধী সোশ্যাল ফ্রিডম পার্টি ইনিশিয়েটিভ, ওয়ার্কার্স সোশ্যালিস্ট পার্টি, সোশ্যালিস্ট ফিউচার পার্টি ইনিশিয়েটিভ ও সমাজতান্ত্রিক ঐক্য আন্দোলনের একীভূতকরণ হিসাবে প্রতিষ্ঠিত হয়েছিল।Sosyalist Yeniden Kuruluş Partisi (SYKP) kuruldu পরবর্তীতে, সোশ্যাল ফ্রিডম পার্টি ইনিশিয়েটিভ  ফাউন্ডেশন প্রক্রিয়া থেকে বিচ্ছিন্ন হয়ে পরে সোশ্যাল ফ্রিডম পার্টিতে পরিণত হয়। দলটির লোগো হিসাবে একটি ত্রিবর্ণের তারকা রয়েছে, লাল সমাজতন্ত্রের প্রতিনিধিত্ব করে, নারীবাদের জন্য বেগুনি ও পরিবেশের জন্য সবুজ।  দলটি পিপলস ডেমোক্রেটিক কংগ্রেস (এইচডিকে) এর অন্যতম অংশগ্রহণকারীদের মধ্যে একটি রাজনৈতিক উদ্যোগ যা ২০১২ সালে পিপলস ডেমোক্রেটিক পার্টি প্রতিষ্ঠার সহায়ক ভূমিকা পালন করে।HDK Bileşeni Kurumlar ইতিহাস সমাজতান্ত্রিক পুনঃপ্রতিষ্ঠার নামে একটি যৌথ দল প্রতিষ্ঠার প্রচেষ্টার ফলস্বরূপ স্বরাষ্ট্র মন্ত্রণালয়ে আবেদনের মাধ্যমে ২০১৩ সালের ২৪ জুন সোশ্যালিস্ট রিফাউন্ডেশন পার্টি আনুষ্ঠানিকভাবে প্রতিষ্ঠিত হয়। এসওয়াইকেপি এর সভাপতি ও সহ-সভাপতি হিসাবে নির্বাচিত হন যথাক্রমে নেজলা কোরুলকে ও টুঞ্চে ইলমাজ। তুরস্কের রাজনৈতিক ইতিহাসের অন্যতম গুরুত্বপূর্ণ জনপ্রিয় বিদ্রোহ এসওয়াইকেপি গেজি প্রতিরোধের মধ্যে প্রতিষ্ঠিত হয়েছিল।   পার্টির প্রতিষ্ঠাতাদের মধ্যে রয়েছেন এরতুগরুল কুর্কু, সেভিম বেলি, মাহির সাইন, কেনান কালিয়ন, মুস্তাফা কাহিয়া, পিপলস ডেমোক্রেটিক পার্টির অনারারি চেয়ারম্যান সাজিয়া কোস, যিনি বহু বছর ধরে সমাজতান্ত্রিক আন্দোলনে লড়াই করার কারণে বামপন্থী জনগণের কাছে সুপরিচিত। তথ্যসূত্র     বিষয়শ্রেণী:২০১৩-এ প্রতিষ্ঠিত রাজনৈতিক দল বিষয়শ্রেণী:তুরস্কের নারীবাদী দল বিষয়শ্রেণী:তুরস্কের সমাজতান্ত্রিক দল বিষয়শ্রেণী:উদ্ধৃতি শৈলীতে তুর্কি ভাষার উৎস (tr)
মোরগ পোলাও বাংলাদেশের পুরান ঢাকায় উৎপন্ন একটি ঐতিহ্যবাহী বাঙালি খাবার, যা বর্তমানে সমগ্র বাংলাদেশের বাঙালি সমাজে খুবই জনপ্রিয়। এটি মূলত পোলাওয়ের একটি বিশেষায়িত পদ যেখানে প্রধানত পোলাওয়ের চাল যেমন: কালিজিরা চাউলের সাথে মুরগির মাংস ব্যবহার করা হয়। মুরগির মাংস ব্যবহার করার কারণে খাবারের এ পদটির নাম হয়েছে মোরগ পোলাও। দম পদ্ধতিতে রান্না করা হয় বলে রান্নার সমস্ত উপকরণের বর্ণ-স্বাদ পোলাও এবং মোরগের ভিতর ঢুকে যায়। মোরগ পোলাও হলো পোলাও এর একটি ঢাকাইয়া সংস্করণ।  উপকরণ মোরগ পোলাও তৈরি করতে নিম্নোক্ত উপাদানসমূহ প্রয়োজন হয়: দেশি মোরগের মাংস  পোলাও এর চাল (কালিজিরা চাল, তুলশীমালা চাল, চিনিগুঁড়া চাল ইত্যাদি) পেঁয়াজ টকদই আদা রসুন বাংলাদেশী মসলা: এলাচ  দারুচিনি  তেজপাতা ২টা জায়ফল জয়ত্রী  ঘি  ধনিয়া গুঁড়া মরিচ গুঁড়া তেল  লবণ  কাঁচা মরিচ  বাদাম কিশমিশ  চিনি  কেওড়া জল  প্রস্তুত প্রণালী মোরগের মাংস  টুকরা করে কেটে ধুয়ে নেয়া হয়। পোলাও এর চাল ধুয়ে পানি ঝরিয়ে নিতে হয়। হাড়িতে তেল গরম করে পেয়াজ কুচি ভেজে বেরেস্তা করে তুলে রেখে ওই তেলে এলাচ দারুচিনি তেজপাতা পেয়াজবাটা দেয়া হয়। কয়েক মিনিট পর আদা, রসুন, ধনে ও মরিচ গুঁড়া দিয়ে লবণ দিয়ে এরপর মোরগের কাটা পিস জায়ফল ও জয়ত্রী বাটা দিয়ে ঢেকে দিয়ে ভালোমতো কষাতে হবে। কষানো হয়ে গেলে টকদই দিয়ে মাংস সেদ্ধ করতে হবে। এরপর মাংস সিদ্ধ হয়ে গেলে হাড়ি থেকে মাংসগুলো আলাদা পাত্রে তুলে রেখে বাকি তেল, মশলাতে ঘি ও চাল দিয়ে কষাতে হবে। চালের  দ্বিগুণ গরম পানি দিতে হয়। পোলাও হয়ে এলে মাঝখান থেকে চাল সরিয়ে তুলে রাখা মাংস দিয়ে পাশ থেকে পোলাও তুলে মাংস ঢেকে দিন। বেরেস্তা, মাওয়া, চিনি, কেওড়া জল, কাঁচামরিচ এবং বাদাম কুচি ছিটিয়ে দমে রেখে দিতে হবে ১/২ ঘণ্টা। এভাবেই তৈরি করা হয় মোরগ পোলাও।  পরিবেশন গরম গরম মোরগ পোলাও এর সাথে সেদ্ধ ডিম, এবং গোল করে কাটা পেয়াজ, শসা, গাজর ও ধনেপাতা কুচি দিয়ে এর সাথে পানীয় হিসেবে বোরহানি বা লাচ্ছি কিংবা মাঠার সাথে পরিবেশন করা হয়।  আরও দেখুন পোলাও কাচ্চি বিরিয়ানি হায়দ্রাবাদি বিরিয়ানি   তথ্যসূত্র   বিষয়শ্রেণী:বাংলাদেশী খাবার বিষয়শ্রেণী:চালের পদ বিষয়শ্রেণী:বাংলাদেশী রন্ধনশৈলী
টমি ড্যানিয়েল জন কনওয়ে (; জন্ম: ৬ আগস্ট ২০০২; টমি কনওয়ে নামে সুপরিচিত) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ব্রিস্টল সিটি এবং স্কটল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০২২ সালে, কনওয়ে স্কটল্যান্ড অনূর্ধ্ব-২১ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় এক বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০২৪ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন টমি ড্যানিয়েল জন কনওয়ে ২০০২ সালের ৬ই আগস্ট তারিখে স্কটল্যান্ডের টোন্টনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কনওয়ে স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০২২ সালের ১৭ই নভেম্বর তারিখে তিনি আইসল্যান্ড অনূর্ধ্ব-২১ দলের বিরুদ্ধে ম্যাচে স্কটল্যান্ড অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ১ বছরে ৭ ম্যাচে অংশগ্রহণ করে ৩টি গোল করেছেন।  ২০২৪ সালের ৭ই জুন তারিখে, ২১ বছর, ১০ মাস ও ১ দিন বয়সে, ডান পায়ে ফুটবল খেলায় পারদর্শী কনওয়ে ফিনল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। উক্ত ম্যাচের ৬৩তম মিনিটে আক্রমণভাগের খেলোয়াড় লরেন্স শ্যাঙ্কল্যান্ডের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৯ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ফিনল্যান্ড ২–২ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে কনওয়ে সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল স্কটল্যান্ড  ২০২৪  ১  ০ সর্বমোট  ১  ০  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ব্রিস্টল সিটি ফুটবল ক্লাবের খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইয়েট টাউন ফুটবল ক্লাবের খেলোয়াড় বিষয়শ্রেণী:মিডলজব্রা ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:জাতীয় লিগের (ইংরেজ ফুটবল) খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ পুরুষ ফুটবলার
মিকেলাঞ্জেলো আন্তোনিওনি (; ২৯ সেপ্টেম্বর ১৯১২ - ৩০ জুলাই ২০০৭) আধুনিকতাবাদী ইতালীয় চলচ্চিত্র পরিচালক। তাকে নৈসর্গিক চলচ্চিত্রের ইতিহাসে অন্যতম প্রভাবশালী ব্যক্তি হিসেবে গণ্য করা হয়। তিনি আধুনিকতা ত্রয়ী লাভেঞ্চুরা (১৯৬০), লা নোত্তে (১৯৬১) ও লেক্লিসসে (১৯৬২) চলচ্চিত্রের জন্য সর্বাধিক পরিচিত। কর্মজীবনে তিনি অসংখ্য পুরস্কার ও মনোনয়ন লাভ করেছেন এবং তিনি স্বর্ণ পাম, স্বর্ণ সিংহ, স্বর্ণ ভল্লুক ও স্বর্ণ চিতা বিজয়ী একমাত্র পরিচালক।  থাম্ব|ডান|200px|১৯৯৫ সালে আন্তোনিওনি  পরিচালিত পূর্ণদৈর্ঘ্য চলচ্চিত্র   Cronaca di un amore (Chronicle of a Love, ১৯৫০)  I vinti (The Vanquished, ১৯৫২)  La signora senza camelie (Camille Without Camellias, ১৯৫৩)  Le amiche (The Girl Friends, ১৯৫৫)  Il grido (The Outcry, ১৯৫৭)  L'avventura (The Adventure, ১৯৬০)  La notte (The Night, ১৯৬১)  L'eclisse (The Eclipse, ১৯৬২)  Il deserto rosso (The Red Desert, ১৯৬৪)  Blowup (১৯৬৬)  Zabriskie Point (১৯৭০)  Chung Kuo (documentary, ১৯৭২)  Professione: reporter (The Passenger, ১৯৭৫)  Il mistero di Oberwald (The Mystery of Oberwald, ১৯৮১)  Identificazione di una donna (Identification of a Woman, ১৯৮২)  Beyond the Clouds (Par Dela Les Nuages, ১৯৯৫ - ভিম ভেন্ডার্সের সাথে যৌথভাবে)  তথ্যসূত্র   বহিঃসংযোগ          Antonioni Bibliography (via UC Berkeley)  En la muerte de Antonioni (written in Spanish)  বিষয়শ্রেণী:১৯১২-এ জন্ম বিষয়শ্রেণী:২০০৭-এ মৃত্যু বিষয়শ্রেণী:২০শ শতাব্দীর ইতালীয় চিত্রনাট্যকার বিষয়শ্রেণী:ইতালীয় চলচ্চিত্র পরিচালক বিষয়শ্রেণী:ইতালীয় পুরুষ চিত্রনাট্যকার বিষয়শ্রেণী:ইতালীয় ভাষার চলচ্চিত্র পরিচালক বিষয়শ্রেণী:ইতালীয় মার্ক্সবাদী বিষয়শ্রেণী:ইতালীয় সেনা কর্মকর্তা বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:বোলোনিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:একাডেমি সম্মানসূচক পুরস্কার বিজয়ী বিষয়শ্রেণী:পাল্ম দর বিজয়ী চলচ্চিত্রের পরিচালক বিষয়শ্রেণী:স্বর্ণ ভল্লুক বিজয়ী পরিচালক বিষয়শ্রেণী:স্বর্ণ সিংহ বিজয়ী পরিচালক বিষয়শ্রেণী:শ্রেষ্ঠ পরিচালনা বিভাগে দাভিদ দি দোনাতেল্লো বিজয়ী বিষয়শ্রেণী:নাস্ত্রো দারজেন্তো বিজয়ী বিষয়শ্রেণী:দাভিদ দি দোনাতেল্লো বিজয়ী
পুরুগুপ্ত (গুপ্ত লিপি :16x16পিক্সেল12x12পিক্সেল14x14পিক্সেল22x22পিক্সেল পু-রা-গু-পতা) (শাসনকাল ৪৬৭-৪৭৩ খ্রিষ্টাব্দ) ছিলেন উত্তর ভারতের গুপ্ত রাজবংশের একজন সম্রাট। পুরুগুপ্ত ছিলেন গুপ্ত সম্রাট কুমারগুপ্ত প্রথমের রাণী অনন্তদেবীর পুত্র। তিনি তার সৎ ভাই স্কন্দগুপ্তের স্থলাভিষিক্ত হন। এখন পর্যন্ত পুরুগুপ্তের কোনো শিলালিপি পাওয়া যায়নি। তিনি তার নাতি তৃতীয় কুমারগুপ্তের ভিটারি রৌপ্য-তামার সীলমোহর এবং তাঁর পুত্র নরসিংহগুপ্ত ও বুধগুপ্ত এবং তাঁর নাতি তৃতীয় কুমারগুপ্তের নালন্দা মাটির সীলমোহর থেকে পরিচিত। সারানাথ বুদ্ধের মূর্তি লিপি থেকে এই সিদ্ধান্তে উপনীত হয় যে, দ্বিতীয় কুমারগুপ্ত তাঁর স্থলাভিষিক্ত হন। হর্নেল এবং ডক্টর রায়চৌধুরীর মতে, প্রকাশাদিত্য ছিল পুরুগুপ্তের আরেকটি উপাধি, যদিও এটি এখন পঙ্কজ ট্যান্ডন দ্বারা অস্বীকার করা হয়েছে, যিনি নিশ্চিতভাবে দেখিয়েছেন যে প্রকাশাদিত্য ছিলেন হুন রাজা তোরামনা। থাম্ব|বিষ্ণুগুপ্তের নালন্দা মাটির সীলমোহর। সীলমোহরে বলা হয়েছে যে বিষ্ণুগুপ্ত ছিলেন কুমারগুপ্তের (তৃতীয়) পুত্র এবং পুরুগুপ্তের নাতি। বিষ্ণুগুপ্তের নালন্দা সীলমোহর অনুসারে, বিষ্ণুগুপ্ত ছিলেন কুমারগুপ্তের (তৃতীয়) পুত্র এবং পুরুগুপ্তের নাতি।  তথ্যসূত্র  বিষয়শ্রেণী:গুপ্ত সাম্রাজ্য বিষয়শ্রেণী:৫ম শতাব্দীর হিন্দু
থাম্ব|132x132পিক্সেল|রাজা অফা পেনি (অষ্টম শতাব্দী) পাউন্ড স্টার্লিং বা যুক্তরাজ্য পাউন্ড (মুদ্রা প্রতীক: £; ব্যাংক কোড: GBP) হচ্ছে  যুক্তরাজ্যের মুদ্রা। পাউন্ড স্টার্লিং ব্যবহারে বিশ্বের প্রাচীনতম মুদ্রা যা এর শুরু থেকেই ক্রমাগতভাবে ব্যবহারে রয়েছে।  বিনিময়ের হার বর্তমানে বিনিময়ের হার   বহিঃসংযোগ   পাউন্ড স্টার্লিং    পাউন্ড স্টার্লিং (স্কটল্যান্ড)    পাউন্ড স্টার্লিং (উত্তর আয়ারল্যান্ড)     তথ্যসূত্র   বিষয়শ্রেণী:পাউন্ড স্টার্লিং বিষয়শ্রেণী:যুক্তরাজ্যের মুদ্রা বিষয়শ্রেণী:ব্যাংক অব ইংল্যান্ড বিষয়শ্রেণী:যুক্তরাজ্যের অর্থনীতি বিষয়শ্রেণী:লন্ডনের অর্থনীতি বিষয়শ্রেণী:ওশেনিয়ার মুদ্রা বিষয়শ্রেণী:প্রচলিত মুদ্রা বিষয়শ্রেণী:ইউরোপের মুদ্রা বিষয়শ্রেণী:উত্তর আমেরিকার মুদ্রা বিষয়শ্রেণী:দক্ষিণ আমেরিকার মুদ্রা
ধলাগলা সুইবাতাসি অ্যাপোডিডি বর্গের পাখি। এটি ঘণ্টায় প্রায় ১৭০ কি.মি পর্যন্ত উড়তে পারে। বাতাসি পাখির মধ্যে এ প্রজাতি সবচেয়ে বড়।  তারা পাহাড় বা ফাঁকা গাছে পাথরের খাঁড়িতে তাদের বাসা তৈরি করে। তারা বেশিরভাগ সময় মাটিতে বসে থাকে। বাতাসে উড়ে থাকতে পছন্দ করে না। তারা পোকামাকড়, মাছি, মৌমাছি এবং গুবরে পোকা, উড়ন্ত পোকামাকড় খায়।  বিস্তৃতি  ধলাগলা সুইবাতাসি একটি পরিযায়ী পাখি। মধ্য এশিয়া এবং দক্ষিণ সাইবেরিয়ায় প্রজনন হয়। শীতকালে ভারতীয় উপমহাদেশ, দক্ষিণ-পূর্ব এশিয়া এবং অস্ট্রেলিয়ায় চলে আসে। এ পাখিটি পশ্চিম ইউরোপ এবং নরওয়ে, সুইডেন এবং গ্রেট ব্রিটেনে খুব কমই দেখা যায়।২০১৩ সালের জুন মাসে ২২ বছর পর গ্রেট ব্রিটেনে এ পাখিটি দেখা যায়। এটি পরে একটি বায়ুকলে  উড়ে মারা যায়।এর মৃতদেহ বর্তমানে একটি জাদুঘরে সংরক্ষিত আছে।  বিবরণ  ধলাগলা সুইবাতাসির পাখা  প্রায় ২০ সেমি লম্বা হয়। এ পাখির ওজন ১১০ থেকে ১২০ গ্রাম এর মধ্যে হয়। পাখিটি দেখতে  ধূসর-বাদামী বর্ণের হয়। গলার রং সাদা।লেজের রং সাদা-কালো।   আরও দেখুন   উড্ডয়ন দ্রুততা অনুযায়ী পাখির তালিকা   তথ্যসূত্র    বহিঃসংযোগ   বিষয়শ্রেণী:জাপানের পাখি বিষয়শ্রেণী:কোরিয়ার পাখি বিষয়শ্রেণী:মঙ্গোলিয়ার পাখি বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:হিমালয়ের পাখি বিষয়শ্রেণী:তিব্বতের পাখি বিষয়শ্রেণী:১৮০১-এ বর্ণিত পাখি
অভিষেক বর্মা   একজন ভারতীয় শুটার, যিনি ১০ মিটার এয়ার পিস্তল প্রতিদ্বন্দ্বিতা করেন। ২০১৮ সালে, জাকার্তা পেলবঙ্গে, অনুষ্ঠিত এশিয়ান গেমসে, তিনি পুরুষদের ১০ মিটার এয়ার পিস্তলে ইভেন্টে ব্রোঞ্জ পদক জিতেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় পুরুষ ক্রীড়া শুটার বিষয়শ্রেণী:২০১৮ এশিয়ান গেমস বিষয়শ্রেণী:১৯৮৯-এ জন্ম বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:ভারতীয় অলিম্পিক শুটার বিষয়শ্রেণী:২০২০ গ্রীষ্মকালীন অলিম্পিকের শুটার বিষয়শ্রেণী:অর্জুন পুরস্কার প্রাপক বিষয়শ্রেণী:২১শ শতাব্দীর ভারতীয় ব্যক্তি
মদন সিন্টুরি হলেন সিকিমের একজন ভারতীয় রাজনীতিবিদ। তিন সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি ৫৬৭৮ ভোট পেয়ে জয়ী হন।   তথ্যসূত্র   বিষয়শ্রেণী:সোরেং জেলার ব্যক্তি বিষয়শ্রেণী:সিকিম ডেমোক্রেটিক ফ্রন্টের রাজনীতিবিদ বিষয়শ্রেণী:সিকিম বিধানসভার সদস্য ২০০৯-২০১৪ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সিকিম ক্রান্তিকারী মোর্চার রাজনীতিবিদ বিষয়শ্রেণী:সিকিম বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি
মেজর তাহির ইকবাল (; জন্ম ১৫ মে ১৯৫১) একজন পাকিস্তানি রাজনীতিবিদ ও সাবেক সেনা কর্মকর্তা। তিনি পাকিস্তানের জাতীয় পরিষদের সদস্য ছিলেন এবং এর আগে ২০০২ থেকে ২০০৭ এবং পুনরায় জুন ২০১৩ থেকে মে ২০১৮ পর্যন্ত এই পদে দায়িত্ব পালন করেন।   প্রারম্ভিক জীবন  তাহির ইকবাল ১৯৫১ সালের ১৫ মে জন্মগ্রহণ করেন। তিনি পাকিস্তান সেনাবাহিনীর অবসরপ্রাপ্ত মেজর।   রাজনৈতিক জীবন  তাহির ইকবাল ২০০২ সালের পাকিস্তানের সাধারণ নির্বাচনে পাকিস্তান মুসলিম লীগ (কিউ) (পিএমএল-কিউ)-এর প্রার্থী হিসেবে এনএ-৬০ (চকওয়াল-১) আসন থেকে জাতীয় পরিষদের সদস্য নির্বাচিত হন। তিনি ৭২,৩৩১ ভোট পেয়ে পাকিস্তান মুসলিম লীগ (নওয়াজ) (পিএমএল-এন)-এর প্রার্থী আয়াজ আমিরকে পরাজিত করেন।  নভেম্বর ২০০২ সালে তিনি প্রধানমন্ত্রী জাফরুল্লাহ খান জামালির ফেডারেল মন্ত্রিসভায় অন্তর্ভুক্ত হন এবং পরিবেশ প্রতিমন্ত্রী (ইনচার্জ) হিসেবে নিয়োগ পান। তিনি জুন ২০০৪ পর্যন্ত এ পদে ছিলেন। জুন ২০০৪ সালে তিনি প্রধানমন্ত্রী চৌধুরী শুজাত হুসাইন এর মন্ত্রিসভায় পরিবেশ প্রতিমন্ত্রী নিযুক্ত হন এবং আগস্ট ২০০৪ পর্যন্ত এ পদে ছিলেন। আগস্ট ২০০৪ সালে তিনি প্রধানমন্ত্রী শওকত আজিজ এর মন্ত্রিসভায় অন্তর্ভুক্ত হন এবং পরিবেশ মন্ত্রী হিসেবে নিয়োগ পান, পাশাপাশি কাশ্মীর বিষয়ক ও উত্তরাঞ্চলীয় এলাকা বিষয়ক অতিরিক্ত দায়িত্বও পান।  তিনি ২০১১ সালে পিএমএল-এন-এ যোগ দেন।  ২০১৩ সালের পাকিস্তানের সাধারণ নির্বাচনে তিনি পুনরায় পিএমএল-এন প্রার্থী হিসেবে এনএ-৬০ (চকওয়াল-১) আসন থেকে জাতীয় পরিষদের সদস্য নির্বাচিত হন। তিনি ১,৩০,৮২১ ভোট পেয়ে স্বতন্ত্র প্রার্থী সরদার গুলাম আব্বাসকে পরাজিত করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫১-এ জন্ম বিষয়শ্রেণী:পাকিস্তানি সেনা কর্মকর্তা বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান মুসলিম লীগ (কিউ) এমএনএ বিষয়শ্রেণী:পাকিস্তান মুসলিম লীগ (এন) এমএনএ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তানি ব্যক্তি অসম্পূর্ণ বিষয়শ্রেণী:চকওয়াল জেলার ব্যক্তি বিষয়শ্রেণী:পাকিস্তান মুসলিম লীগের (এন) রাজনীতিবিদ
ক্রিকেট অস্ট্রেলিয়া একাদশ হল একটি ঘরোয়া ক্রিকেট দল যা অস্ট্রেলিয়া সফরকারী আন্তর্জাতিক দলের বিরুদ্ধে ম্যাচ খেলেন।   ক্রিকেট অস্ট্রেলিয়া একাদশ ২০১৫-১৬ থেকে ২০১৭-১৮ পর্যন্ত অস্ট্রেলিয়ার সীমিত ওভারের টুর্নামেন্টে খেলেছেন। প্রতিটি টুর্নামেন্টের আগে, একটি ১৪-সদস্যের স্কোয়াড বাছাই করা হয়েছিল রাজ্যের চুক্তি সহ খেলোয়াড়দের মধ্য থেকে যারা সেই মৌসুমের টুর্নামেন্টের জন্য তাদের নিজ নিজ রাজ্যের ১৪-সদস্যের লিস্ট এ স্কোয়াডে বাছাই করা হয়নি। লক্ষ্য ছিল শীর্ষ খেলোয়াড়দের বিরুদ্ধে তাদের দক্ষতা বিকাশ করা। সীমিত ওভারের ক্রিকেট টুর্নামেন্টে ক্রিকেট অস্ট্রেলিয়া একাদশের সংযোজন প্রতিযোগিতাটিকে সাতটি দলে বিস্তৃত করেছে। দলটি ৫ অক্টোবর ২০১৫-এ নিউ সাউথ ওয়েলসের বিপক্ষে তাদের লিস্ট এ অভিষেক হয়েছিল, তাদের প্রথম ম্যাচটি ২৭৯ রানে হেরেছিলেন। ৫ দিন পর তাসমানিয়ার বিপক্ষে তারা তাদের প্রথম জয়ের দেখা পায়, তারা ম্যাচটি ৩ রানে জয় লাভ করেছিলেন।  ক্রিকেট অস্ট্রেলিয়া একাদশ, প্রায়শই আরও অভিজ্ঞ কর্মী নিয়ে, এখন একদিনের প্রতিযোগিতায় খেলার পরিবর্তে সফরকারী দলের বিরুদ্ধে প্রথম-শ্রেণীর এবং টি২০ ম্যাচ খেলে।   গঠন  ২০১৫ সালের মে মাসে দল গঠনের ঘোষণা দিয়ে ক্রিকেট অস্ট্রেলিয়ার দলের পারফরম্যান্স ম্যানেজার প্যাট হাওয়ার্ড বলেছিলেন, "আমরা জানি আমাদের প্রতিভা আছে এবং আমরা এই খেলোয়াড়দের আরও বেশি চাপের খেলায় সাহায্য করতে সক্ষম হতে চাই। রাজ্য এবং সামগ্রিক জাতীয় কারণকে সাহায্য করার জন্য।"  ২০১৫-১৬ প্রতিযোগিতার জন্য ৬টি রাজ্য স্কোয়াডে অন্তর্ভুক্ত করা হয়নি এমন তরুণ খেলোয়াড়দের মধ্য থেকে দলটি নির্বাচন করা হয়েছিল। ক্রিকেট অস্ট্রেলিয়ার জাতীয় প্রতিভা ব্যবস্থাপক গ্রেগ চ্যাপেল বলেছেন যে তিনি আত্মবিশ্বাসী যে দলটি রাজ্য দলের বিরুদ্ধে প্রতিযোগিতামূলক হবে।   একইভাবে নাম করা দল  একই নামের দলগুলো প্রায়ই সফরকারী টেস্ট দলের বিপক্ষে ম্যাচ খেলে। একটি ক্রিকেট অস্ট্রেলিয়া চেয়ারম্যানের একাদশ ২০০৩ থেকে ২০১৩ সালের মধ্যে ১১টি নন-ফার্স্ট-ক্লাস ম্যাচ খেলেছিলেন। একটি ক্রিকেট অস্ট্রেলিয়া আমন্ত্রণ একাদশ ২০১৩-১৪ সালে একটি প্রথম-শ্রেণীর ম্যাচ খেলেছিলেন। তাদের লিস্ট এ প্রতিযোগিতার ম্যাচগুলি ছাড়াও, ক্রিকেট অস্ট্রেলিয়া একাদশ দলগুলি ২০১৪-১৫ সাল থেকে তিনটি প্রথম-শ্রেণীর এবং অন্যান্য বেশ কয়েকটি ম্যাচ খেলেছিলেন।  আরও দেখুন  ন্যাশনাল পারফরম্যান্স স্কোয়াড  ইউনিকর্ন, ইংলিশ খেলোয়াড়দের জন্য একটি অনুরূপ দল  ওয়েস্ট ইন্ডিজ বি, ওয়েস্ট ইন্ডিজের খেলোয়াড়দের অনুরূপ দল  অস্ট্রেলিয়া এ ক্রিকেট দল  তথ্যসূত্র  বহিঃসংযোগ ক্রিকেট অস্ট্রেলিয়া একাদশ কর্তৃক খেলা এ ম্যাচসমূহ  বিষয়শ্রেণী:অস্ট্রেলিয়ায় ক্রিকেট দল বিষয়শ্রেণী:২০১৫-এ প্রতিষ্ঠিত ক্রিকেট ক্লাবসমূহ বিষয়শ্রেণী:২০১৫-এ অস্ট্রেলিয়ায় প্রতিষ্ঠিত
ঝাঁসি () উত্তর প্রদেশে অবস্থিত একটি ঐতিহাসিক শহর। উত্তর প্রদেশের সর্ব দক্ষিণে পাহুজ নদীর তীরে এর অবস্থান। ঝাঁসি জেলা এবং ঝাঁসি বিভাগের সদরদপ্তর। ঝাঁসিকে বুন্দলখন্ডের দড়জা বলা হয়। ঝাঁসি সমুদ্রপৃষ্ঠ থেকে ২৮৫ মিটার উঁচু। শহরটি রাজধানী নয়াদিল্লি থেকে ৪১৫ কিলোমিটার দূরে এবং গোয়ালিয়র থেকে ৯৯ কিলোমিটার দূরে অবস্থিত।  শহরটির প্রাচীন নাম বালওয়ান্ট নগর। ১৮১৭ থেকে  ১৮৫৪ সাল পর্যন্ত ঝাঁসি মারাঠা শাসকদের কর্তৃক শাসিত হয় এবং ১৮৭০ সালে ব্রিটিশ সাম্রাজ্যের অন্তর্ভুক্ত হয়। ঝাঁসির সিংহাসনের উপর দামোদর রাও এর দাবি নাকচ হলেও রানি লক্ষীবাঈ ১৮৫৭ থেকে ১৮৫৮ সালের জুন মাস পর্যন্ত ঝাঁসি শাসন করেন।  ব্যুৎপত্তি কিংবদন্তি অনুসারে আচ্চার রাজা তার বন্ধু যোধপুরের রাজার সাথে প্রাসাদের ছাদে অবস্থানরত অবস্থায় যোধপুরের রাজা কে জিজ্ঞেস করলেন যে তিনি তার নতুন নির্মিত কেল্লাটি এখান থেকে দেখতে  পারছেন কিনা। উত্তরে তিনি বলেছিলেন তিনি খুব সামান্যই ঠাহর করতে পারছেন। আঞ্চলিক ভাষায় যার উচ্চারণ ‘ঝায়নসি’। পরবর্তীতে লোকমুখে এই শব্দটি বিকৃত হয়ে ঝাঁসি রূপ লাভ করে। ঝাঁসির দুর্গ মধ্য ভারতের একটি গুরুত্বপূর্ণ দুর্গ। দুর্গটি তৈরি করা হয়েছিল উঁচু পাথরের উপর যা থেকে সমগ্র শহর এবং তার আশেপাশের এলাকা নিয়ন্ত্রণ করা হতো।  ইতিহাস ১৮০৪ থেকে ১৮৫৩ সাল পর্যন্ত এই শহরটি মারাঠা সাম্রাজ্যের অধীনে একটি প্রাদেশিক রাজ্যের রাজধানী হিসেবে ভূমিকা পালন করে। এরপর এটি ব্রিটিশ ভারতের অন্তর্ভুক্ত হয়।  জনসংখ্যার উপাত্ত ২০১১ সালের আদমশুমারি অনুসারে ঝাঁসি মোট জনসংখ্যা ১,৯৯৮,৬০৩ জন। শহরে বসবাসকারী জনসংখ্যার সংখ্যা ৫৪৭,৬৩৮ জন। ঝাঁসির শিক্ষার হার ৮৩.০২% যা সমগ্র রাজ্যের শিক্ষার হারের ৬৭.৬৮% এর চেয়ে বেশি। জনসংখ্যার ৮৯০ জন নারীর বিপরীতে ১০০০ জন পুরুষ। জনবসতির দিকে থেকে ঝাঁসি ভারতে ২৩১ তম শহর।   ভ্রমণ উল্লেখযোগ্য ভ্রমণের স্থান গুলো হলো, ঝাঁসির দুর্গ, সরকারি যাদুঘর এবং রানী মহল, কারগুন্জি জৈন মন্দির।  তথ্যসূত্র   বিষয়শ্রেণী:উত্তরপ্রদেশের নগর
১৯৭৬-এর থাংশান ভূমিকম্প () যা থাংশানের মহাভূমিকম্প নামেও পরিচিত,Numerous sources, e.g. the voluminous work edited by . একটি জোড়া ভূমিকম্প ও সংশ্লিষ্ট প্রাকৃতিক দুর্যোগের ঘটনাটিকে নির্দেশ করে। ১৯৭৬ সালের ২৮শে জুলাই স্থানীয় সময়ে ভোররাত ৩টা বেজে ৪২ মিনিটে গণচীনের হপেই প্রদেশের কয়লাখনি অঞ্চলের উপকূলীয় শিল্পনগরী থাংশান নগরীতে (জাতীয় রাজধানী বেইজিং থেকে একশত কিলোমিটারের কিছু বেশি দূরত্বে) সম্পূর্ণ অপ্রত্যাশিতভাবে রিখটার মাপনীতে ৭.৬ মাত্রার একটি ভূমিকম্প আঘাত হানে। ভূমিকম্পটি প্রায় ১৪ থেকে ১৬ সেকেন্ড স্থায়ী হয়। ভূমিকম্পটির সর্বোচ্চ তীব্রতা মের্কালি তীব্রতা মাপনী অনুযায়ী ১১ (XI তথা চরম) মাপের ছিল। কয়েক মিনিটের মধ্যে থাংশান নগরীর ৮৫ শতাংশ অদৃঢ়ীকৃত, বহুতল ভবন ও অন্যান্য স্থাপ্না হয় সম্পূর্ণ ধ্বসে যায় বা বসবাসের অনুপযোগী হয়ে পড়ে, সমস্ত পরিষেবা ব্যবস্থা (জল সরবরাহ, পয়োনিষ্কাশন, জরুরি চিকিৎসা) আংশিক বা সম্পূর্ণ বিকল হয়ে যায়, বেশির ভাগ মহাসড়ক সেতু ও রেলসেতু বিধ্বস্ত বা অত্যন্ত ক্ষতিগ্রস্ত হয়।. ভূমিকম্প যখন আঘাত হানে, তখন শহরের ১০ লক্ষ অধিবাসীর প্রায় সবাই ঘুমাচ্ছিল; ফলে ঘুম থেকে জেগে উঠে আশ্রয় নেবার সময় পায়নি। সরকারীব হিসাবমতে এই ভূমিকম্পে কমপক্ষে ১ লক্ষ ৬৪ হাজার লোক গুরুতর আহত হয় এবং ২ লক্ষ ৪২ হাজার অধিবাসীর মৃত্যু হয় (কারও কারও মতে প্রকৃত সংখ্যা এর তিনগুণেরও বেশি, অর্থাৎ প্রায় ৭ লক্ষ); ফলে এটি মানবজাতির লিখিত ইতিহাসের ৩য় সর্বোচ্চ মরণঘাতী (অথবা সম্ভবত ২য় সর্বোচ্চ মরণঘাতী) ভূমিকম্পSee the #Death toll section for the various fatality figures. এবং বিংশ শতাব্দীর সবচেয়ে মরণঘাতী ভূমিকম্প। সতর্কবার্তার ও প্রাক-অভিঘাতের (Foreshock) অনুপস্থিতি (যা কিনা ১৯৭৫ সালের হাইছেং ভূমিকম্পের সম্পূর্ণ বিপরীত) এই বিপুল সংখ্যক প্রাণহানির অন্যতম প্রধান কারণ ছিল। বিধ্বস্ত ভবন ও স্থাপনার নিচে আটকে পড়া ৮০% লোককে বের করা সম্ভব হয়। দুর্ভাগ্যজনকভাবে এটি একটি জোড়া ভূমিকম্প ছিল; ২৮শে জুলাই তারিখেই বিকালে থাংশান থেকে প্রায় ৭০ কিলোমিটার উত্তর-পূর্বে লুয়ানশিয়েন নগরীতে ৭.১ রিখটার মাপের আরেকটি ভূমিকম্প (উত্তর-অভিঘাত বা আফটারশক) আঘাত হানে, ফলে অবশিষ্ট আটকে পড়া লোকদের বাঁচানোর প্রচেষ্টা ব্যাহত হয়ে তাদের সিংহভাগের মৃত্যু ঘটে।    ভূমিকম্পটির পরিকেন্দ্রটি থাংশান নগরীর দক্ষিণভাগে ভূপৃষ্ঠ থেকে ১৫ কিলোমিটার গভীরতায় অবস্থিত ছিল। ভূমিকম্পটি চতুর্দিকে ১১০০ কিলোমিটার পরিধি পর্যন্ত অনুভূত হয়। ভূমিকম্পটি এমন একটি চ্যুতিরেখার উপরে ঘটে, যা সম্পর্কে ভূবিজ্ঞানীরা অবগত ছিলেন না। বর্তমানে এটিকে থাংশান চ্যুতি বলা হয়। থাংশান চ্যুতিটি সাংতুং চ্যুতিব্যবস্থার একটি অংশ, যা ব্যবস্থাটির সাথে ইন শান-ইয়েন শান পর্বত বেষ্টনীর ছেদাংশের কাছে অবস্থিত।    চিত্রমালা  তথ্যসূত্র  বিষয়শ্রেণী:১৯৭৬-এ ভূমিকম্প বিষয়শ্রেণী:১৯৭৬-এ চীন বিষয়শ্রেণী:চীনের ভূমিকম্প বিষয়শ্রেণী:বেইজিংয়ের ইতিহাস বিষয়শ্রেণী:হপেইয়ের ইতিহাস বিষয়শ্রেণী:জুলাই ১৯৭৬-এ এশিয়ার ঘটনা বিষয়শ্রেণী:থাংশান বিষয়শ্রেণী:চীনে ভূমিকম্প
এই ভুক্তিটিতে মার্কিন যুক্তরাষ্ট্রের সবচেয়ে জনবহুল আইনি সীমানাভুক্ত স্থানগুলির একটি তালিকা দেওয়া হল। মার্কিন যুক্তরাষ্ট্রের জনগণনা কার্যালয়ের দেওয়া সংজ্ঞানুযায়ী একটি আইনি সীমানাভুক্ত স্থানকে বিভিন্ন নামে ডাকা হতে পারে, যেমন নগরী, শহর, গ্রাম, বরো, পৌরসভা, ইত্যাদি। এছাড়া কিছু ব্যতিক্রমী জনগণনা-নিযুক্ত স্থানকেও জনগণনা কার্যালয়ের আইনি সীমানাভুক্ত স্থানগুলির তালিকায় স্থান দেওয়া হয়েছে। সংহত নগর-কাউন্টি পরিভাষাটি দিয়ে একটি পৃথক ধরনের প্রশাসনকে বোঝায় যার মধ্যে কোনও একটি কাউন্টির সমগ্র জনসমষ্টি অন্তর্ভুক্ত থাকে। কেউ কেউ অবশ্য নগর-কাউন্টিগুলিকে বহুসংখ্যক আইনি সীমানাভুক্ত স্থানের সমবায় হিসেবে গণ্য করেন। এই তালিকাটিতে ঐসব সংহত নগর-কাউন্টিগুলির শুধুমাত্র সেই অংশগুলিকে উপস্থাপন করা হয়েছে, যেগুলি অন্য কোনও আইনি সীমানাভুক্ত স্থানের অংশ নয়।   এই তালিকাটিতে কেবলমাত্র একক পৌরসভাগুলির আইন দ্বারা সংজ্ঞায়িত সীমানার অভ্যন্তরের জনসংখ্যা নির্দেশ করা হয়েছে। কোনও কেন্দ্রীয় নগরীর উপকণ্ঠ বা উপশহরগুলিতে অবস্থিত জনসংখ্যাগুলিকে পৃথক করে তালিকাভুক্ত করা হয়েছে। এছাড়া কোনও পৌরপিণ্ডের আইনি সীমানা-বহির্ভুত স্থানগুলিকে গণনায় ধরা হয়নি। সুতরাং মার্কিন যুক্তরাষ্ট্রের মহানগর এলাকাগুলির জনসংখ্যা বিবেচনা করলে ভিন্ন একটি মর্যাদাক্রম সৃষ্টি হওয়া অবশ্যম্ভাবী।  সবচেয়ে জনবহুল ৫০টি নগরীর অবস্থান  টীকা  তথ্যসূত্র
উফুক বিশ্ববিদ্যালয় (  ) তুরস্কের আঙ্কারায় অবস্থিত একটি বেসরকারি বিশ্ববিদ্যালয়।১৯৯৯ সালে বিশ্ববিদ্যালয়টি তুর্কি ফাউন্ডেশন অফ ট্র্যাফিক অ্যাক্সিডেন্টস দ্বারা প্রতিষ্ঠিত হয়েছিল।  বিশ্ববিদ্যালয়টি মেডিসিন, আইন, শিক্ষা, বিজ্ঞান-সাহিত্য ( পরিসংখ্যান ), অর্থনীতি, প্রশাসনিক এবং সামাজিক বিজ্ঞান ( মনোবিজ্ঞান, ব্যবস্থাপনা, রাষ্ট্রবিজ্ঞান এবং আন্তর্জাতিক বিষয়াবলী, আন্তর্জাতিক বাণিজ্য ) অনুষদ নিয়ে গঠিত।   আরও দেখুন    তুরস্কের বিশ্ববিদ্যালয়ের তালিকা   বহিঃসংযোগ    উফুক বিশ্ববিদ্যালয়ের অফিসিয়াল ওয়েবসাইট   বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৯-এ তুরস্কে প্রতিষ্ঠিত বিষয়শ্রেণী:তুরস্কের বিশ্ববিদ্যালয়